**Ministru kabineta noteikumu projekta "Grozījumi Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 9. panta pirmā daļa.HIV infekcijas, seksuālās transmisijas infekciju, B un C hepatīta izplatības ierobežošanas rīcības plāna 2018.-2020. gadam III. sadaļas 4. rīcības virziena "Diagnostikas, ārstēšanas un epidemioloģiskās uzraudzības uzlabošana" 4.3. Rīcības apakšvirziena "Epidemioloģisko datu ieguves un apkopošanas kvalitātes uzlabošana" 4.3.1. apakšpunktā iekļautā pasākuma izpildes nodrošināšana (apstiprināts MK 2017. gada 31. oktobrī).Noteikumu projekts ir izstrādāts pēc Veselības ministrijas (turpmāk – VM) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta "Grozījumi Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība"" (turpmāk – noteikumu projekts) **1. punkts** paredz noteikumu tekstā aizstāt vārdus "Fizisko personu datu aizsardzības likumā" ar vārdiem "Fizisko personu datu apstrādes likumā", jo Fizisko personu datu aizsardzības likums ir zaudējis spēku ar 2018. gada 5. jūliju.Noteikumu projekta **2. punkts** paredz, ievadot datus ar noteiktām slimībām slimojošu pacientu reģistrā, salīdzināt tos ar Jaundzimušo reģistru, ja tiek reģistrēts HIV infekcijas vertikālās transmisijas gadījums bērnam. Šī datu salīdzināšana notiek vienu reizi par katru šādu bērnu. Datu salīdzināšana notiks automātiski (mātes personas koda datu iegūšanai no Jaundzimušo reģistra tiks izstrādāta jauna funkcionalitāte, kas nodrošinās automātisku personas koda ielasīšanu). Papildu izmaksas sistēmas pielāgošanai nav nepieciešamas, jo funkcionalitātes izstrāde tiks veikta esošā sadarbības līguma uzturēšanas budžeta ietvaros un tam būs nepieciešamas aptuveni 6 cilvēkdienas (1 680 eiro bez PVN).No Jaundzimušo reģistra, sniedzot informāciju par bērna mātes personas kodu, vertikālās transmisijas gadījumu ir iespējams izvērtēt retrospektīvi, piemēram, noskaidrot, vai HIV inficētā grūtniece savlaicīgi saņēma profilaktisko antiretrovirālo terapiju jaundzimušā aizsardzībai no HIV infekcijas, vai HIV inficētā grūtniece bija līdzestīga ārstēšanas procesā. Tas ļaus labāk plānot un organizēt atbilstošus profilakses un veselības aprūpes pasākumus, jo šobrīd netiek nodrošināta atbilstoša informācijas apmaiņa starp iesaistītajiem speciālistiem, kas nodrošina HIV inficētas grūtnieces veselības aprūpi un HIV inficēta bērna veselības aprūpi.Šobrīd Ministru kabineta 2008. gada 15. septembra noteikumu Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība"" 15. pielikuma "HIV/AIDS pacienta karte" lauki atzīmju veikšanai ("19. Vertikālā transmisija" un "20. Mātes personas kods") jau ir iekļauti, bet nav noteikts, kādi dati ir jāsalīdzina.Noteikumu projekta **3. punkts** izsaka jaunā redakcijā 15. pielikuma "HIV/AIDS pacienta karte" 36. punktu, jo kopš 2018. gada 1. oktobra tika atcelti ierobežojumi HIV inficēto personu ārstēšanai (terapiju nozīmē visiem HIV inficētajiem), tādēļ, iegūstot, uzkrājot un analizējot informāciju, lai nodrošinātu epidemioloģisko uzraudzību, nav nepieciešams kā antiretrovirālās terapijas nozīmēšanas iemeslu minēt indikatorslimību un/ vai CD4 šūnu skaitu.Tiesiskā regulējuma **mērķis** un **būtība** ir uzlabot informācijas apriti un institūciju sadarbību HIV infekcijas slimību reģistrācijā un savlaicīgākai jaundzimušā aizsardzībai no HIV infekcijas (iespēja saņemt savlaicīgāku profilaktisko antiretrovirālo terapiju). |
| 3. | Projekta izstrādē iesaistītās institūcijas un publiskas personas kapitālsabiedrības | Slimību profilakses un kontroles centrs (turpmāk – SPKC), Rīgas Austrumu klīniskā universitātes slimnīca, SIA "Rīgas dzemdību nams" |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas, kuras tiesiskais regulējums ietekmē vai varētu ietekmēt, ir: * HIV/AIDS pacienti;
* ārstniecības iestādes un ārstniecības personas, kuras tiešsaistes režīmā ievada un aktualizē informāciju par pacientiem, kuriem diagnosticēta HIV infekcija;
* SPKC, kas ir ar noteiktām slimībām slimojošu pacientu reģistra un Jaundzimušo reģistra pārzinis un turētājs.
 |
| 2. | Tiesiskā regulējuma ietekme uz tautsaimniecību un administratīvo slogu | Plānotais tiesiskais regulējums turpinās uzlabot HIV/AIDS epidemioloģisko uzraudzību valstī.Administratīvais slogs ārstniecības personām un SPKC nepalielinās.Noteikumu projektam nav ietekmes uz tautsaimniecību un uzņēmējdarbības vidi. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpaši sabiedrības informēšanas pasākumi par noteikumu projektu nav plānoti.SPKC informēs ārstniecības iestādes un ārstniecības personas par pareizu datu ievadīšanu un to izmantošanu. |
| 2. | Sabiedrības līdzdalība projekta izstrādē | Noteikumu projekta izstrādes procesā izmantotais sabiedrības līdzdalības veids ir publiskā apspriešana. Informācija par publisko apspriešanu tika publicēta VM mājaslapā, nosakot publiskās apspriešanas termiņu vienu mēnesi (līdz šī gada 9. septembrim).Par VM publisko apspriešanu ar vēstules starpniecību tika informētas sekojošas organizācijas un institūcijas: Latvijas Ginekologu un dzemdību speciālistu asociācija, Latvijas Infektologu, hepatologu un HIV/AIDS speciālistu asociācija, Latvijas Infektologu un hepatologu asociācija, Latvijas Neonatologu biedrība, Slimību profilakses un kontroles centrs, Rīgas Austrumu klīniskās universitātes slimnīca. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SPKC  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidents A. K. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane-Umbraško

Liepiņa 67876080

Inga.Liepina@vm.gov.lv